
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 656 


1 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε εκτός του εγκεκρι¬ 
μένου ρυμοτομικού σχεδίου του δήμου Χίου (ν. Χί¬ 


ου). 1 

Κήρυξη αναδασωτέας έκτασης συνολικού εμβαδού 
563,5 τ.μ. στη θέση «Φούσκενα» δ.δ. Πύλης, Δήμου 
Δερβενοχωρίων, Ν. Βοιωτίας. 2 


ΑΠΟΦΑΣΕΙΣ 

Αριθ. 13719 (1) 

Αναστολή χορήγησης οικοδομικών αδειών και εκτέλεσης 
οικοδομικών εργασιών σε εκτός του εγκεκριμένου ρυ¬ 
μοτομικού σχεδίου του δήμου Χίου (ν. Χίου). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Εχοντας υπόψη: 

1. Τις διατάξεις του άρθρου 6παρ. 3 του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

2. Τις διατάξειςτου άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 


ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων» 
(Β' 1484). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9)». 

5. Το 153/4.7.2002 υπηρεσιακό σημείωμα της Δ/νσης 
Πολεοδομικού Σχεδιασμού. 

6. Την 163/2002 γνωμοδότηση του δημοτικού συμβου¬ 
λίου Χίου. 

7. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο η χορήγηση οικοδο¬ 
μικών αδειών και η εκτέλεση οικοδομικών εργασιών στην 
εκτός του εγκεκριμένου ρυμοτομικού σχεδίου περιοχή 
του δήμου Χίου (Ν. Χίου) στο χώρο του αεροδρομίου και 
ειδικότερα στα τμήματα αυτού που περικλείονται με μπλε 
γραμμή και στοιχεία ΑΒΓΔΕΖΗΘ και Α' Β' Γ Δ' Ε' Ζ' Η' Θ', 
όπως φαίνεται στο σχετικό πρωτότυπο διάγραμμα σε κλί¬ 
μακα 1:2000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 13719/2002 
πράξη του και που αντίτυπο του σε φωτοσμίκρυνση δη¬ 
μοσιεύεται με το παρούσα απόφαση. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουλίου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 1125 (2) 

Κήρυξη αναδασωτέας έκτασης συνολικού εμβαδού 563,5 
τ.μ. στη θέση «Φούσκενα» δ.δ. Πύλης, Δήμου Δερβε¬ 
νοχωρίων, Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Εχοντας υπόψη: 

1. Τις διατάξεις 

α. Του άρθρου 117παρ. 3 του Συντάγματος της Χώρας, 
β. Του Ν. 3200/55 «Περί Διοικητικής Αποκεντρώσεως». 
γ. Των άρθρων 38 παραγ. 1 & 2,και 41 παρ. 1 του Ν. 
998/79 «Περί προστασίας των δασών και των δασικών ε¬ 
κτάσεων της Χώρας». 

δ. Του άρθρου 12παρ.2του Ν. 2040/92 «Ρύθμιση θεμά¬ 
των αρμοδιότητας Υπουργείου Γεωργίας κ.λπ.». 

ε. Του Ν. 2503/97 Διοίκηση, οργάνωση, στελέχωση της 
Περιφέρειας. 

2. Τις 160417/1180/8.7.80, 182447/3049/ 24.9.80 & 
85144/1468/9.9.92 δ/γέςτου Υπ. Γεωργίας. 

3. Την 6747/29.9.97 (ΦΕΚ 242/Β/98) απόφαση του Γ ενι¬ 
κού Γραμ. Περιφ. Στερεός Ελλάδας «Μεταβίβαση αρμο¬ 
διοτήτων στους Προϊσταμένους των Δασικών Υπηρε¬ 
σιών». 

4. Την 2100/27.6.2002 πρόταση του Δασαρχείου Θηβών 
για κήρυξη ως αναδασωτέας δημόσιας δασικής έκτασης 
.συνολικού εμβαδού Ε= 563,50 τ. μ. (Πεντακόσια εξήντα 
τρία τετραγωνικά μέτρα και πέντε τετραγωνικά εκατοστά) 
που βρίσκεται στη θέση «Φούσκενα» δ.δ. Πύλης, περιοχής 
Δήμου Δερβενοχωρίων, η οποία καλύπτονταν από δασική 
βλάστηση και εκχερσώθηκε παράνομα, με απώτερο σκο¬ 
πό την αλλαγή χρήσης της έκτασης .Η ανωτέρω έκταση α- 
ποτελείται από δύο τμήματα: Α τμήμα εμβαδού 61,5 τ. μ. 
και Β τμήμα εμβαδού 502 τ. μ., αποφασίζουμε: 

Κηρύσσουμε αναδασωτέα, με σκοπό την διατήρηση 
του χαρακτήρα, την προστασία και την αποκατάσταση 
της δασικής βλάστησης, με φυσική ή τεχνική αναγέννη¬ 


ση, δημόσια δασική έκταση συνολικού εμβαδού Ε= 
563,50 τ. μ. (πεντακόσια εξήντα τρία τετραγωνικά μέτρα 
και πενήντα τετραγωνικά εκατοστά ) που βρίσκεται στη 
θέση «Φούσκενα» δ.δ. Πύλης, περιοχής Δήμου Δερβενο¬ 
χωρίων, η οποία εκχερσώθηκε παράνομα από άτομο α¬ 
γνώστων στοιχείων. 

Η παραπάνω αναδασωτέα έκταση αποτελείται από δύο 
τμήματα, με στοιχεία α,β,γ,α και δ,ε,ζ,η,θ,ι,δ και εμβαδού 
61,5τ.μ. και 502τ.μ. αντίστοιχα, η οποία απεικονίζεται στο 
συνημμένο τοπογραφικό διάγραμμα με κλίμακα 1: 500 
που αποτελεί αναπόσπαστο μέρος της απόφασης αυτής. 

Το Τμήμα I συνορεύει: 

ΑΝΑΤΟΛΙΚΑ: Με αγροτικό δρόμο. 

ΔΥΤΙΚΑ: Με έκταση αγροτικής μορφής. 

ΒΟΡΕΙΑ: Με δημόσια δασική έκταση και πέραν αυτής με 
επαρχιακό δρόμο. 

ΝΟΤΙΑ: Με έκταση αγροτικής μορφής. 

Το τμήμα II συνορεύει: 

ΑΝΑΤΟΛΙΚΑ: εν μέρει κατά την πλευρά ε-ζ με δημόσια 
δασική έκταση και κατά την πλευρά η-θ με έκταση αγρο¬ 
τικής μορφής. 

ΔΥΤΙΚΑ: Με αγροτικό δρόμο (πλευρά ι-δ). 

ΒΟΡΕΙΑ: Με επαρχιακό δρόμο (πλευρά δ-ε). 

ΝΟΤΙΑ: Με έκταση αγροτικής μορφής(πλευρά θ-ι). 

Η απόφαση αυτή ισχύει από της κοινοποιήσεωςτης αρ- 
μοδίως (άρθρο 41 Νόμου 998/79) και προ της δημοσιεύ- 
σεωςτης στην Εφημερίδα της Κυβερνήσεως (αρθρ. 37 Ν. 
3200/55). 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 10 Ιουλίου 2002 

Με εντολή Γενικού Γραμματέα Περιφέρειας 
Ο Διευθυντής Δασών Ν. Βοιωτίας 
ΗΛΙΑΣ ΚΑΠΡΑΛΟΣ 

ΤΟΠΟΓΡΑΦΙΚΟ ΣΧΕΔΙΑΓΡΑΜΜΑ 

Δημόσια δασική έκταση που εκχερσώθηκε , συνολικού εμβαδού 563,5 τ.μ. , στην 
θέση « Φούσκενα» , δημοτικού διαμερίσματος Πύλης , Δήμου Δερβενοχωρίων , Ν. Βοιωτίας. 


ΚΛΙΜΑΚΑ 1 : 500 

Τ^ 0 I 



ΑΠΟΣΠΑΣΜΑ ΦΥΛΛΟΥ ΧΑΡΤΟΥ Γ.Υ.Σ. 


6422 / 6 ΚΛΙΜΑΚΑ 1: 5.000 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























